Οι σπίλοι δεν πρέπει να προκαλούν σε γενικές γραμμές ανησυχία, ωστόσο καλό είναι να γνωρίζετε ότι το μελάνωμα, ένας τύπος καρκίνου του δέρματος είναι πιθανό να εμφανιστεί μέσα ή δίπλα σε έναν σπίλο. Ο σπίλος που έχει μεγαλύτερη προδιάθεση αναπτυξης μελανωματος είναι ο δυσπλαστικος (ή ατυπος) σπίλος. Εμφανισιακά θα μπορούσε να χαρακτηριστεί σαν μια άσχημη, χωρίς ομαλό σχήμα και σαφή όρια ελιά με χρωματική ανομοιομορφία που μοιάζει με μελάνωμα. Τα άτομα με δυσπλαστικούς σπίλους και με οικογενειακό ιστορικό μελανώματος (2 ή περισσότεροι συγγενείς εξ αίματος με αυτή την ασθένεια) έχουν ένα εξαιρετικά υψηλό κίνδυνο στο να παρουσιάσουν μελάνωμα.
Το πρώτο σημάδι της ύπαρξης μελανώματος είναι η ανάπτυξη μιας νέας ελιάς ή η αλλαγή στην εμφάνιση (χρώμα,σχήμα,μέγεθος) μιας υπάρχουσας. Σε καποιες περιπτώσεις παρατηρείται και κνησμός ή αιμορραγία.
Εξαιτίας της πιθανότητας ανάπτυξης μελανώματος όλοι θα πρέπει να ελέγχουμε πολύ συχνά το δέρμα μας για τυχόν αλλαγές και ανά τακτά χρονικά διαστήματα να επισκεπτόμαστε ειδικό Δερματολόγο ή Πλαστικό Χειρουργό για πιο λεπτομερή και σχολαστικό έλεγχο.